
PËR DISA NDRYSHIME NË LIGJIN NR.768O, DATË 3.3.1993 "PËR SISTEMIN E TAKSAVE NË REPUBLIKËN E SHQIPËRISË

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave,

KUVENDI POPULLOR
I REPUBLIKËS SË SHQIPËRISË

VENDOSI:

Neni l

Në ligjin nr.7680, datë 3.3.1993 "Për sistemin e taksave në Republikën e Shqipërisë", bëhen këto ndryshime:
Në fund të nenit 2 shtohen fjalët:
"Taksë për qarkullimin e automjeteve të huaja".

Neni 2

Në nenin 7 bëhen këto ndryshime:
Pika "i" për taksat nacionale bëhet:
"i. Taksa për fjetjen në hotele caktohet në masën l0 për qind mbi çmimin e fjetjes për çdo natë fjetjeje vetëm për shtetas të huaj"
Në pikën "l" në fund të paragrafit të dytë shtohen fjalët "dhe personat juridikë shtetërorë 8000 lekë"
Në nenin 7, te taksat nacionale, shtohet pika "n" me këtë përmbajtje:
"n) Taksa për qarkullimin e automjeteve të huaja caktohet sipas lidhjes nr.6 bashkëngjitur".

Neni 3

Në nenin 8, në pikën "A" për taksat nacionale, ku jepet në përqindje masa e taksës që u lihet agjentëve tatimorë shtohet nënpika "m" si më poshtë:
Për taksën për qarkullimin e automjeteve të huaja 3 për qind.
Po në nenin 8, në pikën "A" për taksat nacionale ku jepen organet që ngarkohen me nxjerrjen e taksave shtohet nënpika "k" me këtë përmbajtje:
"k. Për taksën për qarkullimin e automjeteve të huaja ngarkohen degët e doganave në rrethe".

Neni 4

Në lidhjen nr.2, pika 4 ndryshohet si vijon:
"4". Për shtetasit e shteteve, ndaj të cilëve nuk kërkohet vizë hyrjeje, merret taksë hyrjeje në territorin e Republikës së Shqipërisë në masën 5 dollar.
Shtetasit e shteteve që nuk marrin taksë vize për shtetasit shqiptarë janë të përjashtuar nga pagimi i taksës së hyrjes".


Neni 5

Në nenin 9 shtohet pika 8 me këtë përmbajtje:
Përjashtohen nga taksa e qarkullimit të automjeteve të huaja:
a) Automjetet e huaja që sjellin ndihma humanitare falas,
b) Mjetet që qarkullojnë me leje kalimi pa pagesë të taksave rrugore mbi bazë reciprociteti,
c) Mjetet e përfaqësive diplomatike shoqatave dhe firmave të huaja e të përbashkëta të regjistruara në Republikën e Shqipërisë, mbasi e paguajnë atë me çmimin e karburantit".

Neni 6

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.604, datë 29.7.1993 të Presidentit të Republikës së Shqipërisë, Sali Berisha.

LIDHJA NR.6

TAKSA E QARKULLIMIT PËR AUTOMJETET E HUAJA:

Në USD
- Për veturant e udhëtarëve për çdo ditë ose 
pjesë të ditës ................................................		l
- Për autobuzët për udh/km në tokën 
shqiptare kjo taksë nuk mund të jetë më e vogël 
se 5 USD për çdo ditë………………………………….		0.002
- Për kamionët e rimorkio kamioni për çdo
ton/km në tokën shqiptare. Kjo taksë nuk 
mund të jetë më e vogël se 8 USD për çdo ditë..………..	0.02
- Kur automjetet kalojnë pa ngarkesë, paguajnë 
50 për qind të taksës.

